CELEX: 62012FA0104
Language: mt
Date: 2013-11-05 00:00:00
Title: Kawża F-104/12: Sentenza tat-Tribunal għas-Servizz Pubbliku (L-Ewwel Awla) tal- 5 ta’ Novembru 2013 — Hanschmann vs Europol (Servizz pubbliku — Persunal tal-Europol — Nuqqas ta’ tiġdid ta’ kuntratt — Rifjut li jingħata kuntratt għal żmien indeterminat — Annullament mit-Tribunal — Eżekuzzjoni tas-sentenza tat-Tribunal)

21.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 377/21
            
         Sentenza tat-Tribunal għas-Servizz Pubbliku (L-Ewwel Awla) tal-5 ta’ Novembru 2013 — Hanschmann vs Europol
   (Kawża F-104/12) (1)
   
   (Servizz pubbliku - Persunal tal-Europol - Nuqqas ta’ tiġdid ta’ kuntratt - Rifjut li jingħata kuntratt għal żmien indeterminat - Annullament mit-Tribunal - Eżekuzzjoni tas-sentenza tat-Tribunal)
   2013/C 377/49
   Lingwa tal-kawża:l-Olandiż
   
      Partijiet
   
   
      Rikorrent: Ingo Hanschmann (Leipzig, il-Ġermanja) (rappreżentanti: W. J. Dammingh u N. D. Dane, avukati)
   
      Konvenut: L-Uffiċċju Ewropew tal-Pulizija (rappreżentanti: D. Neumann u D. El Khoury, aġenti, B. Wägenbaur, avukat)
   
      Suġġett
   
   Talba għall-annullament tad-deċiżjoni tal-Europol, li ttieħdet bħala eżekuzzjoni tas-sentenza tat-Tribunal għas-Servizz Pubbliku tad-29 ta’ Ġunju 2010 fil-kawża Hanschmann vs Europol, F-27/09, li permezz tagħha l-Europol tat lir-rikorrent somma f’daqqa intiża sabiex tikkumpensa d-dannu kkawżat lilu minħabba d-deċiżjoni li din is-sentenza annullat.
   
      Dispożittiv
   
   
               (1)
            
            
               Id-deċiżjoni tat-28 ta’ Novembru 2011 li permezz tagħha l-Uffiċċju Ewropew tal-Pulizija alloka lil I. Hanschmann is-somma ta’ EUR 13 000 sabiex tiġi eżegwita s-sentenza tat-Tribunal għas-Servizz Pubbliku tad-29 ta’ Ġunju 2010, Hanschmann vs Europol (F-27/09), hija annullata.
            
         
               (2)
            
            
               L-Uffiċċju Ewropew tal-Pulizija għandu jbati l-ispejjeż tiegħu u huwa kkundannat ibati l-ispejjeż sostnuti minn I. Hanschmann.
            
         
      (1)  ĠU C 26, 26.01.2013, p. 70.